32004D0883
L 373/69
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 10 декември 2004 година
за изменение на приложението към Директива 95/57/ЕО на Съвета относно събирането на статистическа информация в областта на туризма, свързана със списъците със страни
(нотифицирано под номер С(2004) 4723)
(текст от значение за ЕИП)
(2004/883/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 95/57/ЕО на Съвета от 23 ноември 1995 г. относно събирането на статистическа информация в областта на туризма (1), и по-специално член 3, параграф 2 от нея,
като има предвид, че:
(1)
Списъците със страните, които ще се използват при събирането на данни, е необходимо да бъдат актуализирани с цел улесняване събирането на хармонизирани статистически данни и поради новите изисквания по отношение на данните за новите страни на местоназначение и произход, свързани с промените в поведението на пътуванията.
(2)
Мерките, предвидени в настоящото решение, са в съответствие със становището на Статистическия програмен комитет, създаден с Решение 89/382/ЕИО на Съвета, Евратом (2),
ПРИЕ НАСТОЯЩОТО РЕШЕНИЕ:
Член 1
Приложението към Директива 95/57/ЕО се изменя както е посочено в приложението към настоящото решение.
Член 2
Адресати на настоящото решение са държавите-членки.
Съставено в Брюксел на 10 декември 2004 година.